CELEX: 62010CN0621
Language: da
Date: 2010-12-29 00:00:00
Title: Sag C-621/10: Anmodning om præjudiciel afgørelse indgivet af Administrativen sad Varna (Bulgarien) den 29. december 2010 — АDSITS »Balkan and Sea prоperties« mod Direktøren for direktoratet »Klager og Opkrævningsadministration« — Varna

5.3.2011   
            
            
               DA
            
            
               Den Europæiske Unions Tidende
            
            
               C 72/15
            
         Anmodning om præjudiciel afgørelse indgivet af Administrativen sad Varna (Bulgarien) den 29. december 2010 — АDSITS »Balkan and Sea prоperties« mod Direktøren for direktoratet »Klager og Opkrævningsadministration« — Varna
   (Sag C-621/10)
   2011/C 72/27
   Processprog: bulgarsk
   
      Den forelæggende ret
   
   Administrativen sad Varna
   
      Parter i hovedsagen
   
   
      Sagsøger: АDSITS »Balkan and Sea prоperties«
   
      Sagsøgt: Direktor der Direktion »Anfechtung und Verwaltung des Vollzugs« — Varna
   
      Præjudicielle spørgsmål
   
   
               1)
            
            
               Skal artikel 80, stk. 1, litra c), Rådets direktiv 2006/112/EF af 28. november 2006 om det fælles merværdiafgiftssystem (1) fortolkes således, at ved leveringer mellem to forbundne personer udgøres — såfremt modværdien er højere end normalværdien — transaktionens beskatningsgrundlag kun af normalværdien i det tilfælde, at leverandøren ikke er berettiget til fuldt fradrag af den indgående moms, der skyldes for de køb eller fremstilling af de varer, der udgør leveringen?
            
         
               2)
            
            
               Skal artikel 80, stk. 1, litra c), i direktiv 2006/112 fortolkes således, at når leverandøren har udøvet retten til fuldt fradrag af den indgående moms på varer og tjenesteydelser, der er genstand for efterfølgende leveringer mellem forbundne personer af en højere værdi end normalværdien, og denne ret til fradrag af den indgående moms ikke er berigtiget i henhold til direktivets artikel 173-177, da må medlemsstaten ikke vedtage foranstaltninger, hvorefter beskatningsgrundlaget udelukkende kan udgøres af normalværdien?
            
         
               3)
            
            
               Indeholder artikel 80, stk. 1, i direktiv 2006/112 en udtømmende opregning af de tilfælde, der udgør de betingelser, der skal foreligge før medlemsstaten må iværksætte foranstaltninger, hvorefter beskatningsgrundlaget ved leveringer udgøres af transaktionens normalværdi?
            
         
               4)
            
            
               Er en national ordning, såsom i artikel 27, stk. 3, nr. 1), i Zakon za danak varhu dobavenata stoynost (lov merværdiafgift), tilladt af andre grunde end dem, der er opregnet i artikel 80, stk. 1, litra a), b) og c), i direktiv 2006/112?
            
         
               5)
            
            
               Har bestemmelsen i artikel 80, stk. 1, litra c), i direktiv 2006/112 i et tilfælde som det foreliggende direkte virkning, og må den nationale ret anvende bestemmelsen direkte?
            
         
      (1)  EUT L 347, s. 1.